พิธีแจกรางวัลลูกโลกทองคำประจำปีครั้งที่ 66
เมื่อเย็นวันอาทิตย์ มีการประกาศให้ทราบว่าภาพยนดร์แนวรักแกมโศก “ Atonement” ไดัรับรางวัลลูกโลกทองคำประเภทภาพยนตร์ดราม่ายอดเยี่ยมและ “Swe
ผู้สื่อข่าววอยซ์ออฟอเมริกาไมค์ โอซัลลิแวนส่งรายงานมาจากนครลอสแองเจลิสว่างานแจกรางวัลลูกโลกทองคำคราวนี้ไม่หรูหราฟู่ฟ่าเหมือนอย่างที่เคยทำกันมาและการผละงานของนักเขียนบทของฮอลลีวูดทำให้พิธีกลายเป็นแค่การประชุมแถลงข่าวต่อสื่อมวลชนไป ในพิธีแจกรางวัลลูกโลกทองคำประจำปีครั้งทื่ 66 นี้ไม่มีสิ่งที่ทำให้สะเทือนอารมณ์อีกทั้งแทบจะไม่หรูหราฟู่ฟ่าเอาเสียเลย บรรดาดาราภาพบนตร์ไม่มาร่วมพิธีเพราะเห็นอกเห็นใจบรรดานักเขียนบทผู้กำลังผละงานมาตั้งแต่เมื่อ 10 สัปดาห์ก่อนเพราะขัดแย้งเกี่ยวกับการจ่ายเงินชดเชยสำหรับการนำรายการบันเทิงมาออกทางเครือข่ายอินเตอร์เน็ต สมาคมผู้สื่อข่าวต่างประเทศแห่งฮอลลีวูดจึงจัดการประชุมแถลงข่าวต่อสื่อมวลชนเกี่ยวกับผู้ได้รับรางวัลลูกโลกทองคำสำหรับภาพยนตร์ยอดเยี่ยมประ เภทต่างๆ แทน ภาพยนตร์แนวรักแกมโศรกยุคสงครามโลกครั้งที่สอง “Atonement” ได้รับรางวัลลูก โลกทองคำประเภทภาพยนตร์ดราม่ายอดเยี่ยมและเพลงประกอบยอดเยี่ยม แดเนียล เดย์ ลูอิสได้รับรางวัลลูกโลกทองคำประเภทผู้แสดงนำยอดเยี่ยมฝ่ายชายจากภาพยนตร์เรื่อง 'There Will Be Blood' จูลีย์ คริสตีได้รับรางวัลลูกโลกทองคำประเภทผู้แสดงนำยอดเยี่ยมฝ่ายหญิงในภาพยนตร์เรื่อง “Away From Her” ส่วนภาพยนตร์ที่ดัดแปลงจากละครดังของบรอดเวย์ “Sweeney Todd” คว้ารางวัลลูกโลกทองคำประเภทภาพยนตร์เพลงหรือแนวตลกยอดเยี่ยม จอห์นนี่ เดบบ์ได้รับรางวัลผู้แสดงนำยอดเยี่ยมฝ่ายชายจากภาพยนตร์เรื่องนี้ด้วย มาเรียง โควิลลาร์ดคว้ารางวัลลูกโลกทองคำประเภทดารานำยอดเยี่ยมฝ่ายหญิงในภาพยนตร์เรื่อง “Lavie En Rose” เค๊ต แบลนเชตต์คว้ารางวัลลูกโลกทองคำประเภทผู้แสดงประกอบยอดเยี่ยมฝ่ายหญิงในเรื่อง “I Am Not There” “Ratatouille” ได้รับรางวัลลูกโลกทองคำประเภท animated-film ยอดเยี่ยม เมื่อดูจากสภาพของการแจกรางวัลลูกโลกทองคำแล้วทำให้เป็นห่วงกันว่าการแจกรางวัลตุ๊กตาทองในวันที่ 24 กุมภาพันธ์ ซึ่งมีศักดิ์ศรีมากกว่าอาจประสพชะตากรรมแบบเดียวกันคือไม่มีดาราภาพ ยนตร์มาร่วมตราบใดที่นักเขียนยังผละงานอยู่ต่อไป